Marie Stopes

Marie Charlotte Carmichael Stopes (15 Oktoba 1880 – 2 Oktoba 1958) alikuwa mwandishi, mtaalamu wa paleobotania, na mtetezi wa haki za wanawake na wa uboreshaji wa kijenetikia wa binadamu kupitia uteuzi wa kizazi bora tu wa Uingereza. 

Alitoa michango muhimu katika utafiti wa mimea ya kale na uainishaji wa makaa ya mawe, na alikuwa mwanamke wa kwanza kuwa mhadhiri katika idara ya Chuo Kikuu cha Manchester. Pamoja na mume wake wa pili, Humphrey Verdon Roe, Stopes alianzisha kliniki ya kwanza ya kudhibiti uzazi nchini Uingereza. Stopes alihariri jarida la Birth Control News, lililotoa ushauri wa vitendo kuhusu mada hiyo. Kitabu chake cha mwongozo wa ngono Married Love (1918) kilikuwa cha utata na cha athari kubwa, na kilileta mada ya udhibiti wa uzazi katika mjadala wa umma. Ingawa alisaidia watu kutoa mimba, Stopes hadharani alikataa utoaji mimba, akisema kinachohitajika zaidi ni kuzuia mimba zisizofaa.

Kama jibu kwa itikadi na juhudi zake dhidi ya matabaka ya chini zilizozua utata, kwa kuwa alifikia hatua ya kupendekeza watu wasio na ubora, wakiwemo machotara, wafungiwe kizazi bila ridhaa yao, Marie Stopes International mnamo 2020 ilibadilisha jina lake kuwa "MSI Reproductive Choices" bila mabadiliko ya sera, hivi kwamba mwaka 2015 ilitoa mimba 4 milioni katika nchi mbalimbali.

Maisha ya awali na elimu  
Stopes alizaliwa huko Edinburgh. Baba yake, Henry Stopes, alikuwa mtengenezaji wa pombe, mhandisi, mchoraji na palantolojia kutoka Colchester. Mama yake alikuwa Charlotte Carmichael Stopes, mchambuzi wa William Shakespeare na mtetezi wa haki za wanawake kutoka Edinburgh. Akiwa na wiki sita, wazazi wake walimchukua Stopes kutoka Uskoti; Familia ilikaa kwa muda mfupi huko Colchester kisha ikaenda London, ambapo mnamo 1880 baba yake alinunua nyumba ya 28 Cintra Park huko Upper Norwood. Wazazi wake wote walikuwa wanachama wa British Association for the Advancement of Science, ambapo walikutana. Akiwa mdogo, alivutiwa na sayansi. 

 Utafiti wa Kisayansi 
Akiwa na umri wa miaka 23, Stopes alipata kazi yake ya kwanza katika ulimwengu wa elimu, akiwa mfundishaji wa paleobotania katika Victoria University of Manchester kutoka 1904 hadi 1910; Katika nafasi hiyo, alikua mwanaisimu wa kwanza wa kike katika chuo hicho. Ni katika kipindi hicho ambapo alikutana na William Boyd Dawkins na Frederick Ernest Weiss. Dawkins alikuwa rafiki wa baba yake na mwanachama wa bodi ya chuo na alitetea nafasi yake ya ufundishaji wakati wanachama wa seneti walipokuwa wakipingana na wazo la kuwa na mwanamke afundishe vijana wa kiume. Stopes alijulikana katika chuo kama mtu anayeendesha maisha ya furaha: alijulikana kwa kuchangamana kwa uhuru na wafanyakazi, wenzake, na wanafunzi wachache, au 'kuflirt'.

 Marejeo 

Jamii:Wanabotania wa Uingereza
Jamii:Feminism and Folklore 2025 in Tanzania